
Wayesekhuluma lo mfanekiso kwababezithemba ukuthi 
balungile, bedelela abanye, wathi: Amadoda amabili 
akhuphukela ethempelini ukuyokhuleka; omunye 
engumFarisi, omunye engumthelisi. UmFarisi wema 
wazikhulekela ngokuthi: “Nkulunkulu, ngiyakubonga 
ngokuba anginjengabanye abantu, abaphangi, 
abangalungile, iziphingi, nanjengalo mthelisi. Ngizila 
ukudla kabili ngeviki, nginikela okweshumi kukho konke 
enginakho. Kepha umthelisi emi kude wayengafuni 
nokuphakamisela amehlo akhe ngasezulwini, kodwa 
washaya isifuba sakhe, ethi: "Nkulunkulu, ngihawukele 
mina soni." Ngithi kini: Lo wehlela endlini yakhe 
elungisisiwe kunomunye; lalowo ozithobayo 
uzaphakanyiswa. ULUKA 18:9-14 


„„akakukhohlwa ukukhala kwabathobekileyo. IHubo 9:12 


Ujehova uyakunguma zonke izindebe ezithophayo, 
nolimi olukhuluma izinto ezizidlayo, IHUBO 12:3 


Ubusisiwe umuntu obeka ujehova ithemba lakhe, 
onganaki abazidlayo, nabaphambukela emangeni. 
IHubo 40:4 


Noma ujehova ephakeme, nokho uyambheka ophansi, 
kepha ozidlayo umazi ekude. IHubo 138:6 


Lapho kufika ukuzidla, kufika nehlazo, kepha 
kwabaphansi kukhona ukuhlakanipha. IZAGA 11:2 


Indlu yabazighenyayo ujehova uyakuyichitha, 
kepha uyawumisa umkhawulo womfelokazi. IZAGA 15:25 


Ukumesaba ujehova kungumyalo wokuhlakanipha: 
ngaphambi kodumo kukhona ukuthobeka. IZAGA 15:33 


Bonke abazidlayo ngenhliziyo bayisinengiso kujehova; 
noma isandla sibambene ngesandla, akayikuyekwa. 
IZAGA 16:5 


Ukuzighenya kwandulela ukubhujiswa, nomoya ozidlayo 
wandulela ukuwa. Kungcono ukuba nomoya othobekile 
kanye nabathobekileyo kunokwaba impango 
nabazighenyayo. IZAGA 16:18-19 


Ngaphambi kokubhujiswa inhliziyo yomuntu iyazidla, 
ukuthobeka kwandulela udumo. IZAGA 18:12 


Ngokuthobeka nokumesaba ujehova kuyingcebo, 
nodumo, nokuphila. IZAGA 22:4 


Ukuziggaja komuntu kuyamthobisa, 
kepha othobekileyo onomoya uyahlonishwa. IZAGA 29:23 


Omubi ngokuziggaja kwakhe uyazingela ompofu, 
babanjwe ngamasu abawacabangayo. Ngokuba omubi 
uyazigabisa ngokufisa kwenhliziyo yakhe, nohahayo 
ujehova emzondayo. Omubi ngokuzikhukhumeza kobuso 
bakhe akayikufuna uNkulunkulu: uNkulunkulu akekho 
kuyo yonke imicabango yakhe. IHubo 10:2-4 


Ngokuba ngubani okwenza uhluke komunye na? 

futhi yini onayo ongayamukelanga? manje uma wamukele, 
uzibongelani kungathi awukayamukeliswanga na? 

1 KORINTE 4:7 


Kodwa unika umusa owengeziwe. Ngalokho uthi: 
"UNkulunkulu umelana nabazidlayo, 
kepha abathobekileyo ubapha umusa. UJAKOBE 4:6 


Ngokunjalo, nina basha, thobelani amadoda amadala. 
Yebo, nonke thobelani omunye komunye, nembathe 
ukuthobeka, ngokuba uNkulunkulu umelana nabazidlayo, 
kepha abathobekileyo ubapha umusa. Ngakho zithobeni 
ngaphansi kwesandla sikaNkulunkulu esinamandla, 
ukuze aniphakamise ngesikhathi esifaneleyo: 

1 PETRU 5:5-6 


Ngokuba konke okusezweni, inkanuko yenyama, 
nenkanuko yamehlo, nokuzigabisa ngalokhu kuphila, 
akuveli kuYise, kodwa kuvela ezweni. 1 JOHANE 2:16 


